Iga orelivile jaoks on summutus- ja võimenduspiirkonnad isesugused. Piirkondade paigutuse ja ajalise muutuse ruumis määrab ruumi geomeetria, samuti seal asuvad esemed ning inimesed. Näiteks rahvast täis kiriku akustika erineb suuresti tühja kiriku akustikast. Mis veelgi huvitavam, igal kirikul on oma konkreetne häälestus. Kirikus laulnud inimesed on kogenud, et teatud helistikes laulmine on seal tunduvalt lihtsam. Veelgi enam, keskaegsed  arhitektid oskasid ehituste sisegeomeetria kujundada nii, et see annab eelistuse just la-minoor helistikule (praeguse terminoloogia järgi). Säärases helistikus osalevad ainult valged klahvid - jällegi üks märk, kuidas kõik asjad on maailmas seotud.